stanford-oval/wikipedia huggingface dataset:
האמנה האירופית לזכויות אדם

| --- | --- |

 מקום יצירה:  רומא 
 תאריך יצירה:  4 בנובמבר 1950 
 שפות:  אנגלית 
 
האמנה האירופית לזכויות אדם, או בשמה המלא: האמנה להגנת זכויות אדם וחירויות יסוד (באנגלית: Convention for the Protection of Human Rights and Fundamental Freedoms) אומצה בפיקוחה של מועצת אירופה בשנת 1950, ונכנסה לתוקף בשנת 1953, במטרה להגן על זכויות אדם וחירויות יסוד בתחומי אירופה. כל חברי מועצת אירופה חתומים על האמנה וכל מדינה חברה חדשה אמורה לאשרר את האמנה בהקדם האפשרי.
מסמך האמנה יוצר את המסגרת לבית הדין האירופי לזכויות אדם. כל אדם אשר לדעתו אחת מן המדינות החתומות על האמנה פגעה בזכויותיו על פי האמנה, זכאי להביא את עניינו בפני בית המשפט האירופי לזכויות אדם. החלטות בית המשפט אינן מחייבות את המדינה האמורה באופן אוטומטי, אולם בית המשפט מוסמך לחייב בפיצויים. יסודו של בית משפט מיוחד להגנת מפני הפרת זכויות אדם של יחידים בחברה הוא מרכיב חדשני לאמנה בין־לאומית על זכויות אדם, כיוון שהיא מעניקה לפרט תפקיד פעיל בזירה הבין־לאומית (בדרך כלל רק מדינות הן בבחינת גופים משפטיים מוכרים בחוק הבין־לאומי). האמנה האירופית היא עדיין האמנה הבין־לאומית היחידה המעניקה מידה כה רבה של הגנה לפרט. האמנה אף מעניקה למדינות החברות את הזכות לנקוט בהליכים משפטיים בבית המשפט לזכויות אדם, כנגד מדינות אחרות, אף שזכות זו נוצלה עד כה לעיתים נדירות.
האמנה מורכבת ממספר פרוטוקולים. לדוגמה, פרוטוקול 13 של האמנה אוסר על עונש מוות. קיימים הבדלים בין המדינות החברות באשר למספר הפרוטוקולים שאושררו על ידן, אף שהשאיפה היא שכל מדינה תאשרר את מירב הפרוטוקולים.
היסטוריה

האמנה נוסחה על ידי מועצת אירופה לאחר מלחמת העולם השנייה. סר דייוויד מקסוול פייף אשר היה יושב ראש החטיבה המשפטית והמינהלית במועצה בין השנים 1949–1950, פיקח על ניסוח האמנה. האמנה נועדה לשלב בין גישת חירויות האזרח המסורתית לבין הבטחת מדיניות דמוקרטית יעילה, שהן מן המסורות הבולטות בממלכה המאוחדת, בצרפת ובמדינות נוספות באירופה. האמנה הוגשה לחתימת החברות ב-4 בנובמבר 1950 ברומא. היא אושררה ונכנסה לתוקף ב-3 בספטמבר 1953. יישום האמנה הופקד בידי בית המשפט האירופי לזכויות אדם בשטרסבורג, ובידי מועצת אירופה. עד לאחרונה, הפיקוח על יישום האמנה נעשה אף בידי המשלחת האירופית לזכויות אדם, אשר היוותה בית דין מיוחד, אשר רק באמצעותו ועל פי שיקול דעתו, יכלו אזרחי אירופה להישמע בבית המשפט האירופי לזכויות אדם.
נוסח האמנה

האמנה מנוסחת בקווים כלליים, בדרך דומה (אם גם מודרנית) לזו שבה נוסחו מגילת הזכויות האנגלית, מגילת הזכויות של ארצות הברית, הצהרת זכויות האדם והאזרח הצרפתית וחלקו הראשון של חוק היסוד של הרפובליקה הפדרלית הגרמנית. הצהרות העקרונות באמנה אינן חד משמעיות מנקודת מבט משפטית, ומצריכות פרשנות נרחבת על ידי בית המשפט בבואו לישמן לנסיבותיו הפרטניות של מקרה עובדתי המונח לפניו.
חלקי האמנה

כפי שתוקן בפרוטוקול מספר 11, האמנה מורכבת משלושה חלקים. עיקר הזכויות והחרויות מפורטות בחלק הראשון, המורכב מסעיפים 2–18. החלק השני, סעיפים 19–51, מניח את היסודות לבית המשפט לזכויות האדם ולסדרי הדין שלו. החלק השלישי באמנה מכיל הוראות נוספות שונות.
בטרם נכנס לתוקפו פרוטוקול 11, החלק השני באמנה קבע את טריבונל המשלחת האירופית לזכויות אדם ובית המשפט, חלקים מספר שלוש (סעיפים 20–37) וארבע (סעיפים 38–59) כללו את המנגנון העליון לפעולת המשלחת האירופית לזכויות האדם ובית המשפט, ואילו החלק החמישי הכיל הוראות שונות.
רבים מן הסעיפים בחלק הראשון באמנה מחולקים לשני סעיפים קטנים. הסעיף הקטן הראשון מגדיר את הזכויות, או החירות, הבסיסית (כך למשל, סעיף 2(1) קובע את הזכות הבסיסית לחיים), ואילו הסעיף הקטן השני מכיל הגבלות, או יוצאים מן הכלל, לעקרון כפי שנוסח בסעיף הקטן הראשון (כך למשל, סעיף 2(2) מכיר בנסיבות שבהן שימוש בכוח עלול להוביל למוות, אשר התקיימן אינו סותר את כיבוד הזכות לחיים).
פרוטוקול 14 נובע מפרוטוקול 11 בכך שהוא משפר את היעילות של תפקוד בית המשפט. הוא שואף ל"סנן" מקרים שיש להם סיכוי קטן להצליח ומקרים שהם דומים מאוד למקרים שהובאו לפניו בעבר. בנוסף, מקרה לא ייחשב קביל כאשר התובע לא סבל מ"נחיתות משמעותית". בעילה זו ניתן להשתמש רק אם הנושא נידון כבר בבית דין של מדינה כלשהי.
הפרוטוקולים לאמנה

נכון לחודש פברואר 2006, יש 14 פרוטוקולים הנילווים לאמנה ואשר פתוחים להצטרפות המדינות החברות במועצת אירופה. ניתן לחלק פרוטוקולים אלה לשתי קבוצות עיקריות: אלה העוסקים בשינוי המנגנון של האמנה, ואלה העוסקים בתוספת של זכויות לאלה המוגנות באמנה. פרוטוקול המשנה את מנגנון האמנה חייב להיות מאושר על ידי כל המדינות החתומות על האמנה, בעוד פרוטוקול המוסיף זכויות על אלה המפורטות באמנה נכנס לתוקף אך ורק ביחסים שבין המדינות שהצטרפו לאותו פרוטוקול לבין מועצת אירופה ובית המשפט ודי במספר קטן של מדינות שיאמצו את הפרוטוקול.
הפרוטוקולים לאמנה > פרוטוקול 1

סעיף 1 לפרוטוקול קובע את זכות הפרט ליהנות בשלווה מרכושו.
סעיף 2 קובע את הזכות לחינוך ואת זכות ההורים שילדיהם יזכו לחינוך בהתאם לערכיהם ואמונתם הדתית. הסעיף אינו מבטיח את רמת או איכות החינוך.
סעיף 3 קובע את הזכות לבחירות סדירות, חופשיות והוגנות.
הפרוטוקולים לאמנה > פרוטוקול 4

סעיף 1 אוסר על כליאת אדם בגין הפרת חוזה.
סעיף 2 קובע את הזכות לחופש תנועה למי ששוהה בה באופן חוקי והזכות לעזוב כל מדינה.
סעיף 3 אוסר על הגליית אזרחי מדינה וקובע את זכותו של הפרט להיכנס למדינה שבה הוא אזרח.
סעיף 4 אוסר על גירוש המוני של זרים.
ספרד, טורקיה והממלכה המאוחדת חתמו אך לא אשררו את פרוטוקול 4. אנדורה, יוון ושווייץ לא חתמו ולא אשררו את הפרוטוקול.
הפרוטוקולים לאמנה > פרוטוקול 6

הפרוטוקול דורש מן המדינות החברות להגביל את השימוש בעונש מוות אך ורק לעיתות מלחמה, או לזמנים שבה קיים איום מיידי של מלחמה. כל המדינות החברות במועצת אירופה חתמו ואשררו את הפרוטוקול השישי, להוציא את רוסיה אשר לא חתמה ולא אשררה את הפרוטוקול.
הפרוטוקולים לאמנה > פרוטוקול 7

סעיף 1 קובע את הזכות להליך הוגן לשוהים חוקיים זרים במדינה, בטרם גירושם.
סעיף 2 קובע את הזכות לערעור במשפט פלילי.
סעיף 3 קובע את הזכות לפיצוי למי שנפגע כתוצאה מהליך משפטי לא תקין.
סעיף 4 אוסר על מצבי סיכון כפול.
סעיף 5 קובע את הזכות לשוויון בין בני זוג.
אף שחתמו על הפרוטוקול לפני למעלה מעשרים שנה, בלגיה, גרמניה, הולנד, ספרד וטורקיה לא אשררו אותו עד היום. הממלכה המאוחדת לא חתמה על הפרוטוקול ולא אשררה אותו.
הפרוטוקולים לאמנה > פרוטוקול 12

הפרוטוקול מיישם את העקרונות הרחבים והבלתי מוגבלים, האוסרים על הפליה, כפי שהוגדרו בסעיף 14 לאמנה, לפעולת רשויות הציבור.
הפרוטוקול נכנס לתוקף ב-1 באפריל 2005 ונכון למחצית שנת 2009 אשררו אותו 17 מדינות חברות. כמה מן המדינות החברות - בהן בולגריה, דנמרק, צרפת, ליטא, מלטה, מונקו, פולין, שוודיה, שווייץ, והממלכה המאוחדת - לא חתמו על הפרוטוקול.
הפרוטוקולים לאמנה > פרוטוקול 13

אוסר על עונש מוות ללא סייגים.
ראו גם

אמנות בין־לאומיות בנושאי זכויות אדם
צ'האל נגד בריטניה
מר ראש תפוד

פסל של מר ראש תפוד בדיסנילנד הונג קונג
מר ראש תפוד (באנגלית: Mr. Potato Head) הוא צעצוע אמריקאי המיוצר משנת 1952, שפותח ועוצב על ידי ג'ורג' לרנר. הצעצוע מבוסס על צעצוע קודם בשם "עשה לך פרצוף" (מאנגלית: "Make a Face"), אשר כלל ערכת אביזרים בלבד שהכילה חלקי גוף ופרטי לבוש, אותם ניתן היה לחבר לתפוח אדמה אמיתי.
הצעצוע מורכב מגוף פלסטיק של תפוח אדמה, שאליו ניתן לחבר את חלקי הגוף ופרטי הלבוש. חלקים אלו כוללים לרוב שיער, אוזניים, אף, פה, ידיים, נעליים ועוד.
"מר ראש תפוד" היה הצעצוע הראשון שפורסם ברשתות הטלוויזיה, ולימים הפך לדמות משמעותית בסדרת סרטי ההנפשה "צעצוע של סיפור" של דיסני ופיקסאר.
במרץ 2021 פורסם כי יצרנית המשחק שהיא מורידה את המילה "מר" משם המותג ותשווק אותו כ"ראש תפוד" וזאת כחלק משינוי תדמיתי שעברה החברה ומוצריה כחלק מהמעבר למאה ה-21. החלטה זו ספגה ביקורת רבה מאנשי ימין בארצות הברית, בהם העיתונאי הימני בן שפירו.
גרסאות

הגרסה המוכרת והנפוצה ביותר היא גרסת "מר תפוח אדמה", אך קיימת גם גברת וילד.
קיימת גרסה של דארת' ווידר, ועוד דמויות ממלחמת הכוכבים.
קיימת גרסה של סופרמן.
הערות שוליים

↑  יוענה גונן, ומה אם "ראש תפוד" יזדהה כתומך מפלגת נעם?, באתר הארץ, 4 במרץ 2021
ערך זה הוא קצרמרבנושא משחקים. אתם מוזמנים לתרום לוויקיפדיה ו.
יוביסופט

| --- | --- |


המטה האדמיניסטרטיבי במונטרייל
 נתונים כלליים
 סוג:  חברה ציבורית
 בורסה:  בורסת פריז (1 באפריל 1999–UBI) 
 מייסדים:  כריסטיאן גיימו קלוד גיימו ז'רארד גיימו מישל גיימו איב גיימו
 תקופת הפעילות:  1986–הווה (כ־39 שנים)
 חברות בנות:  Ketchapp  RedLynx  Massive Entertainment  Nadeo  list of Ubisoft subsidiaries  Ubisoft, Inc.  יוביסופט אוקראינה  i3D.net  יוביסופט מונטריאול  Ubisoft Chengdu  יוביסופט אננסי  Future Games Of London  יוביסופט מונפלייה 
 מיקום המטה:  רן 
 משרד ראשי:  פריז, צרפת
 ענפי תעשייה:  משחקי מחשב משחקי וידאו
 מוצרים עיקריים:  Rayman   Assassin's Creed   Brother in Armes   Far Cry   Heroes of Might and Magic   Tom Clancy's H.A.W.X   Myst   Prince of Persia   TrackMania   Tom Clancy's Splinter Cell   Tom Clancy's Rainbow Six   Tom Clancy's Ghost Recon   Just dance
 הכנסות:  1,464 מיליארד אירו (2014)
 רווח תפעולי:  −59,496,000 אירו (נכון ל־2020) 
 רווח:  171 מיליון אירו (2014)
 הון עצמי:  1,321,553,000 אירו (נכון ל־31 במרץ 2020) 
 עובדים:  9,200 (נכון ל-2014)
  
 www.ubi.com   www.ubisoftgroup.com www.ubisoft.com
 
יוביסופט (באנגלית: Ubisoft Entertainment; בצרפתית ובשפות נוספות נהגה השם אוביסופט) היא חברה צרפתית לפיתוח והפצה של משחקי מחשב ומשחקי וידאו. יוביסופט היא מפיצת משחקי המחשב השלישית בגודלה באירופה והרביעית בגודלה בארצות הברית. החברה מעסיקה יותר מ-6,400 עובדים ברחבי העולם, 1,600 מתוכם בסטודיו הפיתוח הגדול ביותר של החברה במונטריאול, קנדה.
יוביסופט היא חברה ציבורית שמניותיה נסחרות בבורסת Euronext.
בין משחקיה הבולטים של החברה: Tom Clancy's Ghost Recon (סדרת משחקים), ריימן, סדרת משחקי Assassin's Creed, ‏Far Cry, המתיישבים 4, Driver, Heroes of Might and Magic, Howrse (מהמשחק החמישי), TrackMania וסדרת משחקי הנסיך הפרסי.
היסטוריה

החברה נוסדה על ידי חמישה אחים למשפחת גיימו, במרס 1986 בצרפת. איב גיימו ערך מספר עסקאות עם חברות כמו Electronic Arts, Sierra Entertainment, ו-MicroProse על מנת להפיץ את המשחקים שלהם בצרפת. עד שנת 1990, יוביסופט הרחיבה את קהל היעד והפיצה את משחקיה בין השאר בארצות הברית, בבריטניה ובגרמניה.
בשנות ה-90 המוקדמות, יוביסופט יזמה הפצה של משחקים בפיתוח ביתי שיצא לפועל בשנת 1994 בפתיחת הסטודיו שלה במונטריאול שבקנדה, תחת השם יוביסופט מונטריאול, שהפך מאוחר יותר למשרדה הראשי.
יוביסופט הפכה לחברה ציבורית לראשונה בשנת 1996, והמשיכה בהרחבת המשרדים שלה מסביב לגלובוס.
בשנת 2000, יוביסופט רכשה את Red Storm Entertainment.
לאורך השנים יוביסופט רכשה חברות רבות, עם הרכישות שלה היא השיגה את הזכיינות על כותרים רבים שלא היו שייכים לה. כך לדוגמה הם תמכו במטריקס אונליין, השיגו את הזכיינות לכותר מיסט, ואת הזכיינות לאחת הכותרים היותר מוצלחים שלה הנסיך הפרסי.
בשנת 2008, יוביסופט רכשה את Massive Entertainment, חברה שהייתה אחראית לפיתוחי משחקי אסטרטגיה ממיקרוסופט. החברה פיתחה כותרים מוצלחים כמו Far Cry 3, או הכותר החדש מבית יוביסופט - Tom Clancy's The Division. עם התפרקות THQ הם רכשו את הזכויות על South Park: The Stick of Truth.
אולפנים

כחברה העצמאית לפיתוח משחקי מחשב הגדולה השלישית בעולם, יוביסופט היא בעלת משרדים ואולפנים רבים ברחבי העולם.
אולפנים > חברות בת

| שם | מיקום | נוסדה | נרכשה | הערות |
| --- | --- | --- | --- | --- |
| Hybride Technologies | פיימונט, קוויבק, קנדה | 1991 | יולי 2008 |  |
| Owlient | פריז, צרפת | 2005 | יולי 2011 | פיתחה את המשחק Howrse. |
| Quazal | מונטריאול, קנדה | 1998 | נובמבר 2010 |  |
| Red Storm Entertainment | קרי, קרוליינה הצפונית, ארצות הברית | נובמבר 1996 | אוגוסט 2000 |  |
| Ubisoft Abu Dhabi | אבו דאבי, איחוד האמירויות הערביות | אוקטובר 2011 |  | הסטודיו למשחקי וידאו הראשון אי פעם שהוקם במזרח התיכון. |
| Ubisoft Annecy | אנסי, צרפת | 1996 |  | ידועה בשל פיתוח המצב מרובה משתתפים לסדרת המשחקים Assassin's Creed. |
| Ubisoft Barcelona | ברצלונה, קטלוניה, ספרד | 1998 |  |  |
| Ubisoft Bucarest | בוקרשט, רומניה | אוקטובר 1992 |  |  |
| Ubisoft Chengdu | צ'נגדו, סצ'ואן, הרפובליקה העממית של סין | 2008 |  |  |
| Ubisoft Dusseldorf | דיסלדורף, גרמניה | 1988 | ינואר 2001 | נוסדה תחת השם Blue Byte Software |
| Ubisoft Halifax | הליפקס, נובה סקוטיה, קנדה | 2003 | אוקטובר 2015 | נוסדה תחת השם Longtail Studios |
| Ubisoft Ivory Tower | ליון, צרפת | ספטמבר 2007 | אוקטובר 2015 |  |
| Ubisoft Kyiv | קייב, אוקראינה | אפריל 2008 |  |  |
| Massive Entertainment | מאלמה, שוודיה | 1997 | נובמבר 2008 |  |
| Ubisoft Milan | מילאנו, איטליה | 1998 |  |  |
| Ubisoft Montpellier | מונפלייה, צרפת | 1994 |  | רכשה את Tiwak ב-2004 ומיזגה עובדים. |
| Ubisoft Montreal | מונטריאול, קנדה | 1997 |  | נוסדה תחת השם .Ubisoft Divertissements Inc |
| Ubisoft Nadeo | פריז, צרפת | 2000 | אוקטובר 2009 | יוצרי סדרת TrackMania. |
| Ubisoft Odesa | אודסה, אוקראינה | מרץ 2018 |  |  |
| Ubisoft Osaka | אוסקה, יפן | 1996 | 2008 |  |
| Ubisoft Paris | מונטריי, פריז, צרפת | 1992 |  |  |
| Ubisoft Philippines | טגיג, מטרופולין מנילה, הפיליפינים | מרץ 2016 |  |  |
| Ubisoft Pune | פונה, הודו | 2008 |  |  |
| Ubisoft Quebec | קוויבק סיטי, קוויבק, קנדה | יוני 2005 |  |  |
| Ubisoft Redlynx | הלסינקי, פינלנד | אוגוסט 2000 | נובמבר 2011 |  |
| Ubisoft Reflections | ניוקאסל על הטיין, הממלכה המאוחדת | יולי 1984 | יולי 2006 | נוסדה תחת השם Reflections Interactive |
| Ubisoft San Francisco | סן פרנסיסקו, ארצות הברית | 2009 |  |  |
| Ubisoft Saguenay | שיקוטימי, קוויבק, קנדה | פברואר 2018 |  |  |
| Ubisoft Shanghai | שאנגחאי, הרפובליקה העממית של סין | 1996 |  |  |
| Ubisoft Sherbrooke | שרברוק, קנדה | 2012 |  |  |
| Ubisoft Singapore | סינגפור | יולי 2008 |  |  |
| Ubisoft Sofia | סופיה, בולגריה | 2006 |  |  |
| Ubisoft Stockholm | סטוקהולם, שוודיה | 2017 |  |  |
| Ubisoft Toronto | טורונטו, קנדה | מאי 2010 |  |  |
| Ubisoft Winnipeg | ויניפג, קנדה | אפריל 2018 |  |  |
אולפנים > חברות בת לשעבר

| שם | מיקום | נוסדה | נרכשה | נסגרה |
| --- | --- | --- | --- | --- |
| Game Studios | לוס אנג'לס, ארצות הברית | ינואר 2001 | מרץ 2001 | מרץ 2001 |
| Microïds Canada | מונטריאול, קנדה |  | מרץ 2005 | מרץ 2005 |
| Related Designs | מיינץ, גרמניה | 1995 | אפריל 2013 | יוני 2014 |
| Sinister Games | קרוליינה הצפונית, ארצות הברית | 1997 | מאי 2000 | 2003 |
| Southlogic Studios | פורטו אלגרה, ברזיל | 1996 | ינואר 2009 | ינואר 2009 |
| Sunflowers Interactive | הויזנשטם, גרמניה | 1993 | אפריל 2007 | אפריל 2007 |
| THQ Montreal | מונטריאול, קנדה | אוקטובר 2010 | ינואר 2013 | ינואר 2013 |
| Tiwak | מונפלייה, צרפת | אוגוסט 2000 | דצמבר 2003 | מרץ 2011 |
| Ubi Studios | אוקספורד, אנגליה |  | מאי 2000 |  |
| Ubisoft Casablanca | קזבלנקה, מרוקו | אפריל 1998 |  | יוני 2016 |
| Ubisoft London | לונדון, אנגליה | 2009 | אוקטובר 2013 | ספטמבר 2023 |
| Ubisoft Sao Paulo | סאו פאולו, ברזיל | יולי 2008 |  | 2010 |
| Ubisoft Vancouver | ונקובר, קנדה | 2006 | פברואר 2009 | ינואר 2012 |
| Ubisoft Zurich | ציריך, שווייץ | אוגוסט 2011 |  | אוקטובר 2013 |
| Wolfpack Studios | ראונד רוק, טקסס, ארצות הברית | 1999 | מרץ 2004 | מאי 2006 |
טראמפ וודקה

| --- | --- |
 סוג:  מותג אלכוהולי 
 יצרן:  Drinks Americas 
 מועד הכנה ראשוני:  2005 
 
טראמפ וודקה היה מותג אמריקאי של וודקה שיוצר תחילה בהולנד, לאחר מכן התרחב לגרמניה, המותג נוצר על ידי חברת הפצת המשקאות האמריקאית, משקאות אמריקה וזאת עם רישיון מטעם ארגון טראמפ. המותג הושק בארצות הברית בשנת 2005, אך טראמפ החליט להפסיק את ייצורו בגלל שלא הצליח לעמוד ברף ההפצה הנדרש. עם זאת, המותג נמכר תקופה בישראל, במיוחד בימי חג הפסח.
היסטוריה

בשנת 2005 חתמה חברת המשקאות, "משקאות אמריקה" הסכם עסקי עם דונלד טראמפ על מנת לקדם מותג חדש של וודקה אשר נודע בשם טראמפ וודקה. המותג הושק עם הסיסמה "הצלחה מזוקקת", בשנת 2007 חתמה משקאות אמריקה על עסקה שתייצא כ-50,000 בקבוקים של טראמפ וודקה מדי שנה לרוסיה.
המותג טראמפ וודקה הופסק בארצות הברית בשנת 2011 בגלל מכירות שלא עמדו בדרישות הסף של החברה. לכישלון המסחרי יוחסו מספר סיבות. אחת מהם הייתה ככל הנראה היה כי העובדה שטראמפ עצמו לא שתה וודקה וזאת בגלל מנהגו לא לשתות אלכוהול כלל, בטענה כי הדבר גרם למותו של אביו, פרד טראמפ ג'וניור, סיבה נוספת הייתה העובדה שלמשקאות אמריקה הייתה בעיות לייצר אות הוודקה בגלל הזכוכית היקרה והעובדה שהתוויות שלה עשויות מעלי זהב, דבר אשר החברה לא יכלה להרשות לעצמה לייצר בכמויות גדולות. בעקבות דברים אלו בשנת 2015, במהלך הקמפיין שלו לבחירותו בבחירות לנשיאות ארצות הברית 2016, טראמפ לא כלל את טראמפ וודקה בין הנכסים שהוגשו לדו"ח שהגיש לוועדת הבחירות הפדרלית.
בישראל

טראמפ וודקה החל להימכר בישראל באופן לא רשמי על ידי חברת שחתמה עם הסכם עם משקאות אמריקה, עם זאת טראמפ הגיש תביעה כנגד החברה שמכרה את הוודקה, בגין הפרת זכויות יוצרים ושימוש ללא רשות במותג. עם זאת בסופו של דבר ביטל טראמפ את התביעה וחתם על הסכם עם החברה, ששמה היה פיקסל סחר כדי לאפשר להם למכור את טראמפ וודקה בישראל. בניגוד לכישלון המסחרי של הוודקה בארצות הברית, בישראל הוודקה הייתה בחירה פופולרית בזמן חג הפסח הן בקרב החילונים והן בקרב האורתודוקסים, שכן הוודקה הייתה עשויה מתפוחי אדמה ולא מדגנים וכך סיפקה וודקה כשרה לפסח. עם זאת שנים לאחר שהחל להימכר בישראל, פורסם בג'רוזלם פוסט כי הוודקה לא כשרה על אף היותה מוצגת ככזו, בעקבות פרסום זה הודיעה היחידה להונאה בכשרות של הרבנות הראשית (מתוקף תפקידה שבא מחוק איסור הונאה בכשרות) כי יש להסיר ממדפי החנויות את המותג.
ראו גם

טראמפ אייס
טרומפטיני
הערות שוליים

↑  Timm, Jane C. (2018-07-23). "Trump event touted 'made in America' goods. A lot of his merchandise couldn't be featured". NBC News. נבדק ב-2019-08-08.
1 2  Weinglass, Simona (18 במרץ 2016). "Unloved elsewhere, how Trump Vodka immigrated to Israel". The Times of Israel. נבדק ב-2016-07-31. {{cite web}}:  (עזרה)
↑  Whitehead, Chris (2 בדצמבר 2005). "This sure is a swell party, say most of us". Chicago Sun-Times. אורכב מ-המקור ב-11 בספטמבר 2016. נבדק ב-2016-07-31. {{cite web}}:  (עזרה)
↑  הדר תדמור, דונלד טראמפ משיק בקבוק וודקה בעל תווית זהב 24 קראט, באתר TheMarker‏, 11 בנובמבר 2007
↑  Johnston, Garth (2011-04-19). "Donald Trump Upset Over Illicit Israeli Trump Vodka". Gothamist. אורכב מ-המקור ב-2016-07-20. נבדק ב-2016-07-31.
↑  Abelson, Max (2016-04-20). "On the Rocks: The Story of Trump Vodka". Bloomberg. נבדק ב-2016-07-31.
↑  Haddon, Heather (2016-03-03). "What Ever Happened to Trump Shuttle, Trump Steaks, Trump Vodka?". Wall Street Journal. נבדק ב-2016-07-31.
↑  Elis, Niv (7 באפריל 2016). "Exclusive: Some Trump Vodka, popular as kosher for Passover spirit, may not be kosher". The Jerusalem Post. נבדק ב-2016-07-31. {{cite web}}:  (עזרה)
↑  "Donald Trump sues Israeli co selling "Trump Vodka"". Globes English. 2011-04-14. נבדק ב-2016-07-31.
↑  ""Kosher" Trump Vodka lands in hot water". CBS News. 2016-04-08. נבדק ב-2016-07-31.
↑  ה'וודקה טראמפ' לא כשר לפסח, ‏18 באפריל 2014
↑  מיכל אריאלי, הונאת כשרות במותג הוודקה של טראמפ, ‏21 בדצמבר 2016
איוור קריגר

| --- | --- |

קריגר, סביבות 1920
 לידה:  2 במרץ 1880 קאלמאר, שוודיה 
 התאבד:  12 במרץ 1932 (בגיל 52) פריז, צרפת 
 מדינה:  שוודיה 
 מקום קבורה:  נורה בגרבנינגספלאצן 
 השכלה:  המכון המלכותי לטכנולוגיה (1899) 
 בן או בת זוג:  אינייבורי אברת 
 פרסים והוקרה:  מפקד דרגה 1 במסדר ואסה  מפקד דרגה ראשונה במסדר הוורד הלבן של פינלנד  Knight Officer of the Order of the Polar Star  מפקד במסדר ואסה  מסדר שלושת הכוכבים, דרגה חמישית  הצלב הגדול של מסדר הכתר הרומני  צלב גדול של לגיון הכבוד  מסדר כוכב הקוטב – אביר מדרגה שנייה  אביר דרגה 1 במסדר ואסה 
 חתימה:   
 
אִיוַר קְרִיגֶר (בשוודית: Ivar Kreuger;‏ 2 במרץ 1880, קאלמאר – 12 במרץ 1932, פריז) היה מהנדס אזרחי, משקיע, יזם ותעשיין שוודי. ב-1908 הוא ייסד את חברת הבנייה Kreuger & Toll Byggnads AB ("קריגר וטול"), שהתמחתה בטכניקות בנייה חדשות. על ידי השקעות אגרסיביות ומכשירים פיננסיים חדשניים, הוא בנה אימפריית גפרורים עולמית ואימפריה פיננסית. בין שתי מלחמות העולם, הוא ניהל משא ומתן על מונופולים של גפרורים עם ממשלות אירופה, אמריקה המרכזית ואמריקה הדרומית, ולבסוף שלט בין שני שלישים לשלושה רבעים מייצור הגפרורים העולמי, וכונה "מלך הגפרורים".
האימפריה הפיננסית של קריגר תוארה על ידי ביוגרף אחד כהונאת פונזי, המבוססת על הרווחיות הפנטסטית כביכול של מונופול הגפרורים שלו. עם זאת, בהונאת פונזי המשקיעים הראשונים מקבלים דיבידנדים מכספם שלהם או מכספם של המשקיעים הבאים. אף על פי שקריגר עשה זאת במידה מסוימת, הוא גם שלט בעסקים לגיטימיים רבים ולעיתים רווחיים מאוד, והיה בעלים של בנקים, נדל"ן, מכרה זהב, תעשיות נייר וחברות תעשייה אחרות, מלבד חברות הגפרורים הרבות שלו. רבים מעסקים אלו שרדו עד היום. חברת "קריגר וטול", למשל, הורכבה מעסקים אמיתיים, והיו אחרים כמוה. ביוגרף אחר כינה את קריגר "גאון ונוכל", וג'ון קנת גלבריית כתב שהוא היה "לאונרדו של הגנבים". האימפריה הפיננסית של קריגר קרסה במהלך השפל הגדול. חברת פרייס ווטרהאוס, שניתחה את האימפריה הפיננסית שלו, קבעה: "המניפולציות היו כל כך ילדותיות שכל מי שהיה לו רק ידע בסיסי בהנהלת חשבונות יכול היה לראות שהספרים זויפו". במרץ 1932, הוא נמצא מת בחדר השינה של דירתו בפריז. המשטרה הגיעה למסקנה כי הוא התאבד, אך עשרות שנים לאחר מכן, אחיו טורסטן טען כי הוא נרצח, מה שהוליד ספרות שנויה במחלוקת בנושא.
ראשית חייו

קריגר נולד בקאלמאר, בנם הבכור של ארנסט אוגוסט קריגר (Ernst August Kreuger‏; 1852–1946), תעשיין בתעשיית הגפרורים בעיר זו, ואשתו ג'ני אמלי קריגר (Jenny Emelie Kreuger) (לבית פורסמן (Forssman); 1856–1949). לאיוור קריגר היו חמישה אחים ואחיות: אינגריד (נולדה ב-1877), הלגה (נולדה ב-1878), טורסטן (נולד ב-1884), גרטה (נולדה ב-1889) ובריטה (ילידת 1891).
בבית הספר, איוור דילג על שתי כיתות בעזרת שיעורים פרטיים. בגיל 16 החל ללמוד במכון המלכותי לטכנולוגיה בסטוקהולם, שבו סיים את לימודיו עם תארים משולבים המכסים את שתי הפקולטות להנדסת מכונות והנדסה אזרחית, בגיל 20.
חייו האישיים

איוור קריגר מעולם לא התחתן, אבל חי במשך שנים רבות בתקופות שונות עם אינייבורי אברת (Ingeborg Eberth‏; 1889–1977), שם משפחתה הסלר (Hässler), ילידת סטוקהולם, שעבדה כפיזיותרפיסטית בסטוקהולם.
הם נפגשו לראשונה בסטוקהולם בשנת 1913. לפי הספר שכתבה ב-1932, לאחר מותו של קריגר, הוא לא התעניין בנישואים או בילדים, והיה מאוד מרוכז בעסקיו. היא ניתקה את הקשר ב-1917 ועברה לדנמרק, שם נישאה למהנדס דני בשם אברת. נולדה להם בת ב-1919, גרטה אברת (מאוחר יותר הייתה שחקנית בסטוקהולם, בשם מק לורי 1919–2002). אולם לאחר כמה שנים היא התגרשה מאברת ועברה חזרה לסטוקהולם עם בתה, והתאחדה עם קריגר. מר אברת חטף פעם את הבת מסטוקהולם והחזיר אותה לדנמרק. זמן קצר לאחר מכן, אינייבורי, מבלי להודיע לרשויות או למשטרה, ירדה לדנמרק והחזירה את הבת לשוודיה על ידי שכירת סירת דיג פרטית בדנמרק שהעבירה אותם את הארסונד לשוודיה. התקופה החדשה עם קריגר נמשכה עד 1928 בערך; אחרי זה הם פשוט נפגשו מדי פעם. הפעם האחרונה שהם נפגשו הייתה בנובמבר 1931, רגע לפני שקריגר התחיל בנסיעתו האחרונה לאמריקה. אברת קיבלה את החדשות על מותו בפריז ב-12 במרץ 1932 מכותרות העיתונים למחרת.
לקריגר היו דירות פרטיות בסטוקהולם, ניו יורק, פריז וורשה, ואחוזה כפרית שבה השתמש בעונת הקיץ באי הפרטי אנגסהולמן (Ängsholmen‏; 59°22′10.2″N 18°44′23.2″E﻿ / ﻿59.369500°N 18.739778°E﻿ / 59.369500; 18.739778) בארכיפלג סטוקהולם. בסיורי עסקים באירופה, הוא העדיף לפגוש את שותפיו לעסקים בפריז ולאחר מכן נשאר בדירתו בשדרות ויקטור עמנואל השלישי (הקרויות כיום שדרות פרנקלין ד. רוזוולט) מספר 5. היו בבעלותו כמה יאכטות מנועיות שעוצבו במיוחד, ביניהן אלסה (Elsa) שנבנתה ב-1906, לוריס (Loris‏; 1913), טרנן (Tärnan‏; 1925), והמפורסמת ביותר, סוואלן (Svalan – "סנונית"), שנבנתה בלידינגאה (אנ') ב-1928, 37 רגל (11.2 מטרים), 4.9 טון. יאכטה מנועית, מצוידת במנוע V12‏ בנפח 31.9 ליטר מתוצרת היספנו-סוויזה (אנ') מחברת Wright האמריקאית, בהספק של 650 כ"ס, המסוגלת לשוט במהירות מעל 50 קשר.
הייתה לו ספרייה פרטית גדולה בשתי דירותיו בסטוקהולם ובניו יורק ואוסף אמנות גדול למדי. הציורים נמכרו במכירות פומביות שונות שנערכו בספטמבר 1932, שכן כל נכסיו הפרטיים של קריגר שולבו בהליך פשיטת הרגל. האוסף בסטוקהולם כלל 88 ציורים מקוריים, ביניהם 19 של אנדרש סורן (אנ') ומספר ציורים רב של הציירים הגדולים של הולנד. האוסף בניו יורק כלל ציורים מקוריים של רמברנדט ואנתוני ואן דייק.
קריגר הפך לבעל המניות הגדול של חברת הסרטים השוודית AB Svensk Filmindustri (SF) (אנ') (בראשי תיבות SF) כאשר החברה נוסדה בשנת 1919, ובשל כך הוא פגש לפעמים ידוענים מתעשיית הקולנוע. ביוני 1924, הוזמנו מרי פיקפורד ודאגלס פיירבנקס על ידי SF לסטוקהולם וקיבלו סיור מודרך ברחבי הארכיפלג של סטוקהולם בלוריס, היאכטה המנועית של קריגר. סרט בן חמש דקות של אירוע זה מאוחסן בארכיון הסרטים של SF. פיקפורד, פיירבנקס, קריגר, צ'ארלס מגנוסון (Charles Magnusson, המנהל של SF), גרטה גרבו ועובדי SF שונים מופיעים בסרט.
שנים ראשונות בארצות הברית

לאחר תחילת המאה ה-20, קריגר בילה במשך שבע שנים בנסיעות ועבודה מחוץ לשוודיה כמהנדס בארצות הברית, מקסיקו, דרום אפריקה ומדינות אחרות, אך בילה את רוב הזמן בארצות הברית. בדרום אפריקה הוא ניהל מסעדה במשך תקופה קצרה יחד עם חברו אנדרש יורדאל (אנ'), אך עד מהרה הם מכרו את המסעדה. בשלב מוקדם, כשעבד עבור חברות הנדסה שונות, ביניהן The Consolidated Engineering & Construction Co. ו-Purdy & Henderson בניו יורק, הוא נפגש עם "מערכת קאהן" (Kahn System) לבטון מזוין המוגנת בפטנט, שנוצלה על ידי חברת Trussed Concrete Steel Company של המהנדס היהודי-אמריקאי ג'וליוס קאהן (אנ'). טכניקה חדשה זו לא הייתה מוכרת בשוודיה באותה תקופה. בשנת 1907 הצליח קריגר להשיג את זכויות השימוש במערכת הן בשוק השוודי והן בשוק הגרמני, ובסוף 1907 חזר לשוודיה במטרה להכניס את השיטות החדשות בשתי המדינות במקביל. באותה תקופה, אחד המומחים בשוודיה לבטון מזוין היה בן דודו הנריק קריגר (אנ') שעבד במכון המלכותי לטכנולוגיה בסטוקהולם.